|  |  |  |
| --- | --- | --- |
| Constatări privind simplificarea | | |
| 1 | **Apeluri, evaluare, selecție, contractare** | Este necesară predictibilitatea lansărilor, o viziune clară pentru a asigura continuitatea finanțării serviciilor, creșterea încrederii beneficiarilor în respectarea planificării Simplificarea cererilor de finanțare coerentă cu simplificarea monitorizării / raportării. |
|  | **Ghiduri/proceduri** | „Este necesara corelarea Ghidurilor specifice cu legislația din domeniul social.” „Proceduri stufoase și neclare” „Prevederile din ghidurile specifice nu sunt armonizate cu metodologiile de licențiere/autorizare a furnizorilor de servicii sociale, prevederile Ministerului Muncii sunt în contradicției cu prevederile POCU” „Necorelarea ghidurilor cu situațiile reale” „Manualul beneficiarului și procedurile sunt stufoase, iar limbajul utilizat este tehnic și greu de înțeles” |
|  | **Durata procesului** | Este necesară reducerea duratelor de evaluarea selecție și contractare deoarece „Schimbarea nevoilor de la momentul aplicării pentru finanțare, ca urmare a semnării târzii a contractului de finanțare” |
| 2 | **Implementare** | „simplificarea birocrației” „o relaxare birocratica, documente mai puțin pentru a susține același demers” |
|  | **Indicatori** | „Orientarea preponderentă pe indicatorii cantitativi. Indicatorii cantitativi sunt relevanți pentru a evidenția numărul femeilor victime ale violenței domestice din mediul rural și urban, dar nu pot estima și nu reflecta impactul violenței domestice asupra victimelor, capacitatea și dorința victimelor de a-și schimba condițiile de viață, de a ieși din mediul abuziv, de a-și lua viața în propriile mâini ca persoane adulte responsabile.” „Indicatorul privind situația de vulnerabilitate a fost gândit greșit, dat fiind vorba de persoane vârstnice nu se poate aduce în discuție depășirea situației de vulnerabilitate, ci îmbunătățirea temporară a situației acestora” |
|  | **Acte adiționale și notificări** | este necesara „... rapiditate crescuta in aprobarea actelor adiționale și notificărilor” „Procedura de înaintare și aprobare a actelor adiționale este complicată și birocratică (spre ex. transmiterea unui email în vederea obținerii unui număr de înregistrare ulterior încărcării documentelor în MySMIS)” |
|  | **Durata implementării** | „Durata de implementare și de sustenabilitate a proiectelor ar trebui sa fie mai mare, de aproximativ 5-6 ani” |
|  | **Raportare** | „ar fi necesare sesiuni de informare periodice cu privire la modificările în raportare” „Credem că ar fi utilă simplificarea raportării și concentrarea procesului de raportare pe impactul pe care l-a avut proiectul asupra obiectivelor programului.” „Reducerea termenelor pentru verificarea rapoartelor tehnice” „Raportarea este îngreunată, ar fi nevoie de flexibilitatea mai mare în rândul ofițerilor (de ex. solicitări privind semnarea de către beneficiari a fișelor de consiliere telefonică)” „Raportarea este îngreunată, ar fi nevoie de flexibilitatea mai mare în rândul ofițerilor (de ex. solicitări privind semnarea de către beneficiari a fișelor de consiliere telefonică) ” „În ceea ce privește raportarea, beneficiarii de finanțare înțeleg necesitatea justificării și a dovezilor, însă procesul este perceput de aceștia ca fiind greoi, consumator de timp, iar rezultatele finale pot fi observate doar din discuțiile cu beneficiarii finali, existând satisfacție pentru roadele muncii depuse.” „Există păreri contradictorii de la un ofițer la altul” „Raportarea este foarte greoaie, sunt solicitate foarte multe documente, iar accentul este pus mai mult pe raportare decât pe grupul țintă” „Livrabilele nu sunt niciodată suficiente, în ciuda faptului că toate activitățile de informare și publicitate (site proiect, pop-up- uri, pagina FB), sunt vizibile” „Birocrația este încă provocatoare, solicitarea de documente justificative numeroase (AA, suport Excel, declarații, dosare de participare la grup țintă, semnate de beneficiari, etc.).  „Birocrația reprezintă încă o problemă; livrabilele sunt stufoase și multe, atenția fiind îndreptată asupra acestora și nu asupra persoanelor vulnerabile” „Sunt solicitate foarte multe livrabile (pe experți, subactivități și grup țintă), ceea ce duce la o suprapunere a livrabilelor și timp suplimentar necesar în vederea încărcării acestora în My SMIS (se încarcă același document de mai multe ori, în cadrul unor secțiuni diferite)” „ Solicitarea nefondată a unor documente justificative (de ex. nedeductibilitatea TVA – instituțiile publice Primării/ DGASPC-uri nu sunt plătitoare de TVA nefiind astfel necesară depunerea unei declarații în acest sens), la care se adaugă documente aferente legii asistenței sociale” „La depunerea proiectului au fost solicitate declarații privind TVA, plata taxelor, etc., aspecte care ar putea fi verificate în mod automat în My SMIS” „Lipsa unei abordări unitare de la OI la altul și chiar și în cadrul aceluiași OI” „Lipsa expertizei din domeniul asistenței sociale la nivelul AM/OI, dat fiind faptul că domeniul serviciilor este complex, iar grupurile vulnerabile sunt variate și prezintă nevoi particularizate” POCU Form  „Una din problemele întâlnite este corelată cu introducerea beneficiarilor în aplicația POCU Form. Există situația în care beneficiarului i se acordă simultan mai multe tipuri de servicii, evident că el trebuie luat pe fiecare tip de serviciu în parte, nu numai ca beneficiar unic al serviciilor integrate pentru că altfel nu se mai atinge indicatorul pentru grupul țintă, pe fiecare tip de serviciu, ceea ce instrumentul POCU Form împiedică. Acest lucru ar trebui clarificat cu OI, pentru a nu ajunge a discrimina pe nimeni, grupul țintă fiind foarte larg, (adulți, femei și bărbați) care necesită intervenții simultane” „POCU Form presupune și alte timpuri de aspecte problematice, ca de exemplu situația critică a unei doamne de altă naționalitate, care beneficia de intervenții și pentru care a fost întocmit un dosar de grup țintă, însă care nu poate fi inclusă efectiv în grupul țintă deoarece acele câmpuri de pe platformă nu permit decât introducerea unor date specifice (CNP-ul), iar introducerea datelor de pe actul de identitate din altă țară nu este posibilă. De asemenea sunt des întâlnite situații în care nenumărate femei nu dețin acte de identitate și care necesită ocrotire, dar din păcate acestea nu pot fi integrate ca urmare a imposibilității raportării acestora în POCU Form” |
|  | **Cereri de rambursare si plati** | „Banii încă vin cu mari întârzieri” „Regulile privind prefinantarea încă sunt interpretate rigid, probabil in litera, dar sigur nu in spiritul sprijinirii beneficiarului onest, care dorește derularea fără sincope a programului de masuri incluse in Cererea de Finanțare.”  „Cea mai mare problema este cu fluxul financiar. Nu se respecta termenele de verificare și termenele de plată. Să se modifice modul de acordare a prefinanțări, prima să fie de 10%, să se vadă ca se desfășoară activități, apoi să crească la 30% pentru a putea desfășura activitățile.” „Majorarea sumei solicitata la prefinanțare (15-20% față de 10%)” „includerea cheltuielilor reprezentate de plata salariilor pentru responsabilul financiar și a celui cu achizițiile la cheltuieli directe sau acceptarea justificării cheltuielilor (salarii nete + contribuții integral (la cererea de rambursare se justifica doar 15%))” „Reducerea termenelor pentru verificarea cererilor de rambursare/plată” „În cazul proiectelor integrate, sa se distribuie corect bugetul pe toate serviciile si beneficiarii acestora, sa nu mai existe limitări empirice (ex. in cazul OS4.1 / 4.2 - 50% din buget a fost alocat pe ocupare fără a lua în considerare procentul persoanelor apte de munca raportate la totalul populației sau ponderea pers vârstnice dintr-o comunitate)” „Consider ca este necesara o mai mare flexibilitate în justificarea costurilor si o rapiditate crescuta in aprobarea cererilor de plata / rambursare / prefinanțare ” „Mecanismul financiar de prefinațare/rambursare a cheltuielilor este îngreunat, generând întârzieri în efectuarea plăților, ceea ce duce la imposibilitatea susținerii cheltuielilor ONG-ului” |
|  | **Achiziții** | „Încă mai pot fi îmbunătățite aspecte legate de achizițiile pe proiect. ” „Înlăturarea leasingului operațional și înlocuirea cu posibilitatea ca achiziția să fie realizata prin cumpărare sau leasing, astfel creste gradul de asigurare a sustenabilității.” „Au existat situații în care achizițiile de echipamente TIC au impus dificultăți, întrucât specificațiile tehnice depășeau specificațiile minime și erau și sub bugetul alocat. A fost solicitată beneficiarilor anularea achiziției, reluarea procedurii, s-a pierdut timp pentru discuții cu OI-ul și a creat stres pentru beneficiar, ceea ce putea fi evitat” |
|  | **Utilizarea aplicației MySMIS** | „Modalitatea de transmitere a documentelor în MySMIS e greoaie, se repetă parți, durează foarte mult, se încarcă de mai multe ori documentele (acte adiționale, notificări), se trimite ulterior încărcării, un email la OIR în care să fie anunțați ca au trimis documente” „My SMIS este greu de utilizat” |
| 3 | **Altele** | „Deși în ultima perioada se constata o îmbunătățire a relației dintre AM și beneficiarii proiectelor POCU, mai sunt o serie de aspecte care încă au rămas nerezolvate: interpretări rigide ale unor prevederi, care nu ajuta ci împiedica derularea implementării” „... instruiri periodice, întâlniri periodice cu actorii din teritoriu pentru identificarea nevoilor persoanelor vulnerabile și găsirea de noi soluții la problemele identificate” „Este importantă și vitală pentru ONG-uri asigurarea continuității proiectelor de tip POCU având în vedere creșterea tot mai accentuată a numărului persoanelor vârstnice vulnerabile care au nevoie de funcționarea serviciilor integrate.” „Deschiderea mai multor linii de finanțare pentru activitatea sociala si protejarea grupurilor vulnerabile (tinerii care părăsesc sistemul de protecție).” „Consideram oportun o mai buna colaborare intre instituțiile care au rol de monitorizare, implicare în finanțate / acreditarea/autorizarea furnizării serviciilor. Precum și o comunicarea activa intre MFE și instituțiile locale unde se implementează proiecte de acest tip pentru ca autoritățile locale sa sprijine implementarea proiectelor.” „În domeniul proiectelor sociale, intervențiile să prevadă un raport beneficiari / buget corect - nu putem scoate din riscul de părăsire timpurie a scolii 100 de elevi cu 4 profesori, sau 161 de persoane vârstnice cu 1 asistent social - să încercați normarea serviciilor pornind de la legislație (ex. într-o creșă 2 copii la un angajat, intr-un centru de zi - 50 de persoane vârstnice la un asistent social si 20 la un psiholog). ” „flexibilitate mai ales la decontarea salariilor(contribuții, deducere personala, salar brut, salar net....)” „Sistemul de finanțare este foarte birocratic și se manifestă un control excesiv (neîncredere față de modul în care sunt cheltuiți banii).” „Birocrația persistă, proiectele s-au dovedit a fi generatoare de foarte multă hârtie, fiind solicitate foarte multe documente justificative, activități ce sunt consumatoare de timp și au creat limite în a dedica timpul echipei de implementare a persoanelor vulnerabile. Este necesară debirocratizarea ” „Munca în teren este de asemenea birocratizată, asistentul social are în gestiune foarte multe documente justificative, este necesară suplimentarea personalului sau simplificarea documentelor, dat fiind faptul că realitatea din teren este mult mai complexă decât ceea ce se poate consemna într-un raport ” „Imposibilitatea implicării beneficiarilor finali în acțiuni simultane din cadrul proiectului, pentru a putea fi atinsă valoarea asumată a indicatorului ” „Limitarea grupului țintă la persoane adulte (fără copii), în cazul victimelor violenței domestice ” „Închirierea mașinilor prin proiecte s-a realizat prin leasing operațional (ambulanță socială, autoutilitară pentru transportul meselor, microbuz pentru transportul beneficiarilor la centrele de zi) ceea ce presupune returnarea acestora odată cu finalizarea proiectelor, pe când beneficiarii de finanțare ar avea nevoie de acestea și ulterior, pentru asigurarea sustenabilității proiectelor. În acest sens ar fi utilă eligibilitatea achiziționării prin leasing financiar, cu atât mai mult cu cât costurile de leasing operațional s-au dovedit a fi similare achiziționării efective a acestor mașini ” |